E meson is e subatomair deilke det besteit oet 'ne quark en 'nen antiquark. Tót de mesone behuère ónger anger 't pion (π-meson) en 't kaön (K-meson). Ómdet mesone zint opgeboedj oet quarks behuère ze juus wie de baryone tót de femielje van de hadrone. Mesone höbbe 'ne ganstalige spin en valle daoveur ónger de bosone, in taengestèlling tót de baryone die 'nen halftalige spin höbbe en ónger de fermione valle.